KOMISJONI ARVAMUS, mis on esitatud Euroopa Liidu toimimise lepingu artikli 294 lõike 7 punkti c alusel ning mis käsitleb Euroopa Parlamendi esildatud muudatusi nõukogu seisukohas järgmise ettepaneku kohta: EUROOPA PARLAMENDI JA NÕUKOGU DIREKTIIV, millega muudetakse nõukogu 25. juuli 1996. aasta direktiivi 96/53/EÜ, millega kehtestatakse teatavatele ühenduses liikuvatele maanteesõidukitele siseriiklikus ja rahvusvahelises liikluses lubatud maksimaalmõõtmed ning rahvusvahelises liikluses lubatud täismass /* COM/2015/0169 final - 2013/0105 (COD) */





2013/0105 (COD) KOMISJONI ARVAMUS, mis on esitatud Euroopa Liidu toimimise lepingu artikli 294 lõike 7 punkti c alusel ning mis käsitleb Euroopa Parlamendi esildatud muudatusi nõukogu seisukohas järgmise ettepaneku kohta: EUROOPA PARLAMENDI JA NÕUKOGU DIREKTIIV, millega muudetakse nõukogu 25. juuli 1996. aasta direktiivi 96/53/EÜ, millega kehtestatakse teatavatele ühenduses liikuvatele maanteesõidukitele siseriiklikus ja rahvusvahelises liikluses lubatud maksimaalmõõtmed ning rahvusvahelises liikluses lubatud täismass (EMPs kohaldatav tekst) 1. Sissejuhatus Euroopa Liidu toimimise lepingu artikli 294 lõike 7 punktis c on sätestatud, et komisjon peab esitama arvamuse Euroopa Parlamendi teisel lugemisel tehtud muudatusettepanekute kohta. Komisjon esitab allpool oma arvamuse Euroopa Parlamendi muudatusettepanekute kohta. 2. Taust Ettepaneku Euroopa Parlamendile ja nõukogule edastamise kuupäev (COM(2013) 195 (final) – 2013/0105 COD): || 16. aprill 2013 Euroopa Majandus- ja Sotsiaalkomitee arvamuse kuupäev: || 11. juuli 2013 Euroopa Parlamendi seisukoha kuupäev, esimene lugemine: || 15. aprill 2014 Muudetud ettepaneku esitamine: || [[1]] Nõukogu seisukoha vastuvõtmise kuupäev, esimene lugemine**: || 16. oktoober 2014 Euroopa Parlamendi muudatusettepanekute heakskiitmine teisel lugemisel [P8_TC2-COD(2013)0105] 10. märts 2015 3. Komisjoni ettepaneku eesmärk Direktiiviga 96/53/EÜ on kehtestatud raskete kaubaveokite ja busside rahvusvahelises liikluses lubatud maksimaalmõõtmed ja täismass (liikmesriigid võivad rahvusvahelises liikluses neid piirnorme teatavatel tingimustel ületada). Muudatusettepaneku [COM(2013) 195 final] peamine eesmärk on võtta kasutusele keskkonnasõbralikumad ja ohutumad rasked kaubaveokid ja bussid ning selleks tuleks teatavatel juhtudel ja kindlaksmääratud tingimustel lubada ületada praegu täismassi ja mõõtmete suhtes kehtivaid piiranguid, kui kehtivas direktiivis sätestatud piirangute tõttu ei ole võimalik saavutada soovitud tulemusi. 4. Komisjoni arvamus Euroopa Parlamendis teisel lugemisel tehtud muudatusettepanekute kohta Euroopa Parlament hääletas teisel lugemisel tervikteksti poolt, mis sisaldab mitut nõukogus esimesel lugemisel vastuvõetud seisukoha tekstis tehtavat muudatust. Terviktekst on Euroopa Parlamendi, nõukogu ja komisjoni vahel peetud läbirääkimiste tulemus. Komisjon nõustub kõigi Euroopa Parlamendis vastu võetud muudatusettepanekutega. 5. Järeldus Euroopa Liidu toimimise lepingu artikli 293 lõike 2 kohaselt muudab komisjon oma ettepanekut vastavalt eespool esitatule. [1] Komisjon ei koostanud muudetud ettepanekut, vaid esitas oma arvamuse parlamendi muudatusettepanekute kohta 9. juuli 2014. aasta teatises „Communication sur les suites données aux avis et résolutions adoptés par le Parlement européen lors de la session d'avril I et II 2014” (dokument SP(2014)/471). ** Komisjon esitas oma seisukoha nõukogu muudatusettepanekute kohta 12. jaanuari 2015. aasta teatises, milles käsitletakse nõukogu seisukohta Euroopa Parlamendi ja nõukogu direktiivi (millega muudetakse 25. juuli 1996. aasta direktiivi 96/53/EÜ, millega kehtestatakse teatavatele ühenduses liikuvatele maanteesõidukitele siseriiklikus ja rahvusvahelises liikluses lubatud maksimaalmõõtmed ning rahvusvahelises liikluses lubatud täismass) vastuvõtmise kohta [dokument COM(2015) 7 final].